Laba (Šuoja)
Laba – upelis Lietuvoje, Radviliškio ir Panevėžio rajonuose; Šuojos (Nevėžio baseinas) dešinysis intakas. Prasideda į rytus nuo Labos kaimo. Teka į rytus, vidurupyje prateka Prievačkų mišką. Įteka į Šuoją ties Nauradais, 9,5 km nuo jos žiočių. Intakai: Varliupis, Šakynė (kairieji). Upės žemupyje įrengtas Pažibų tvenkinys. Gyvenvietės prie Labos: Trakeliai, Taukuočiai, Labininkai, Naudvaris, Pažibai. Upėvardis siejamas su žodžiu lobas („dauba, slėnys, upės vaga, klanas“).